text: Naboer er trætte af rod og svineri hos samler
  29 august 2014 kl. 11.57
  Selvom ejeren af en skrotgrund i Sønderballe ved Haderslev allerede for tre år siden lovede at rydde op, så er der stadig rod og svineri på grunden til stor ærgrelse for naboerne.
  - Han flytter bare rundt på alt hans skrot og der kommer mere og mere til, siger en frustreret nabo Kurt Højrup-Bech.
  I april 2001 var grundens ejer, Ebbe Storm, langt om længe gået i gang med at rydde op. Da havde naboerne i flere år klaget over den ihærdige samler, der har fyldt sin grund med alle former for skrot.
  - Jeg er ked af og flov over, at jeg har sjoflet mine naboer, sagde Ebbe Storm den gang til TV SYD, hvor han også regnede med at det ville tage tre måneder at rydde grunden.
  Han forklarede sin samlermani med, at han går meget op i projekter, og når han får et nyt projekt, glider det gamle i baggrunden.
  
  